Pčolinský, Peter, podpredseda NR SR (2022-10-26):
Ďakujem pekne. Prerušujem rokovanie o tomto bode programu. Pristúpime k druhému čítaniu pani poslankyne Jany Žitňanskej o tlači 1146, nakoľko nie je prítomná, tento bod prepadáva. Ďalším bodom je druhé čítanie návrhu poslancov Martina Nemkyho, Borisa Suska, tlač 1141, bod prepadáva. (Reakcia z pléna.) Ešte raz? 1141, pani poslankyňa, neviem, ale tak vy vždy chcete vedieť číslo tlače, tak vám hovorím číslo tlače. (Reakcie z pléna.) Kvôli tomu, že ste tu ráno neboli, ale to je v poriadku. Čiže návrh poslancov Nemkyho a Borisa Suska, tlač 1141, tento bod prepadáva. Nasledujúcim bodom je druhé čítanie o vládnom návrhu zákona, tlač 1121 ministra financií, bod prepadáva. Druhé čítanie poslancov Svrčeka, Hajšelovej, tlač 1163, bod prepadáva. Druhé čítanie o vládnom návrhu zákona o exekučnom poriadku, tlač 1107 ministra Karasa, bod prepadáva. Vládny návrh zákona, tlač 1210 ministra Karasa, bod prepadáva. Vládny návrh zákona o dani z výhody získanej v dôsledku osobitnej situácie na trhu s ropu, tlač 1026 ministra financií, bod prepadáva. Návrh poslancov Petra Kremského a Milana Vetráka, tlač 1131, bod prepadáva. Teraz by sme mali pristúpiť k prerokovaniu petície jednoty dôchodcov. Vzhľadom na to, že gestorský výbor pre sociálne veci o tomto materiáli nerokoval, tento bod prepadáva na záver schôdze. Malo by nasledovať druhé čítanie návrhu skupiny poslancov, tlač 1173 poslanca Kremského, bod prepadáva. Druhé čítanie návrhu poslancov Tomáša Tarabu, tlač 1147, bod prepadáva. Ďalší bod pána poslanca Tarabu, tlač 1151, bod prepadáva. Ďalší bod pána poslanca Tarabu, tlač 1152, bod prepadáva. Teraz by sme mali pokračovať druhým čítaním o návrhu poslanca Martina Čepčeka na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov. Návrh zákona je uverejnený ako tlač 1095. Spoločná správa výborov má tlač 1095a. Dávam slovo pánovi poslancovi Martinovi Čepčekovi, ktorý mi ukazuje, že nie. Bod prepadáva. Pristúpime k druhému čítaniu pani poslankyne Zemanovej, tlač 1060, ktorá odišla zo sály, tlač prepadáva. A vraj potom prečo je bordel, teraz tu sedela. Druhé čítanie návrhu poslancov Tomáša Lehotského, tlač 1154, ktorý bol v sále, odišiel zo sály, tlač prepadáva. Nasledujúci bod je druhé čítanie o návrhu poslancov Tomáša Lehotského, tlač 1120, tlač prepadáva. Pani poslankyňa, mimochodom vám prepadol bod za tú chvíľku, čo ste odišli. Pristúpime k prvému čítaniu pána poslanca Miroslav Kollára, tlač 1238, tlač prepadáva. Takisto prvé čítanie pána poslanca Kollára, tlač 1237, prepadáva. Mali by sme pokračovať prvým čítaním pani poslankyne Halgašovej, tlač 1256, nakoľko tu nie je, tlač prepadáva. A takisto pani poslankyňa Halgašová s tlačou 1240, tento bod prepadáva. Potom by malo nasledovať prvé čítanie o návrhu poslancov Jána Benčíka, Ondreja Dostála, Petra Osuského, tlač 1244, mal by to uvádzať navrhovateľ pán Ondrej Dostál. Nakoľko tu nie je, pán Benčík, nakoľko ste prítomný ako navrhovateľ ako prvý, ste ochotný uviesť návrh zákona? (Reakcia z pléna.) Pani Zemanová, spravodajcu tu máte. Čiže čo? Nakoľko aj navrhovateľ, aj spravodajca je tu, odmietajú odrokovať tento návrh zákona, tlač prepadáva. Nech to je na zázname. Ďalším bodom je návrh poslancov pána Čepčeka a Hatrákovej na vydanie, ktorým sa mení a dopĺňa zákon č. 311 Zákonník práce v znení neskorších predpisov, návrh zákona má parlamentnú tlač 1159, 1158. Prosím? (Reakcie z pléna.) Pani Zemanová, prosím? Ale veď som nedočítal ešte. (Reakcie z pléna.) Ešte som nedočítal. To je, pani Zemanová, to je typické pre vás ukazovať na druhých, sama tu sedíte a odmietate rokovať o vlastných návrhoch zákona a sedíte tu. Ako na vašom mieste naozaj sa neozývam a nedal som vám slovo. Čiže takisto pán Čepček, ktorý je síce tu, tlač 1157, ale jeho bod prepadáva. Opäť pán Čepček s návrhom zákona o hazardných hrách a o zmene a doplnení niektorých zákonov v znení neskorších predpisov. Návrh zákona má parlamentnú tlač 1229. Návrh na jeho pridelenie na prerokovanie výborom je v rozhodnutí č. 1292. Dávam slovo pánovi poslancovi Čepčekovi, aby návrh zákona uviedol. Nech sa páči. (Rokovanie o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon č. 30/2019 Z. z. o hazardných hrách a o zmene a doplnení niektorých zákonov v znení neskorších predpisov , tlač 1229.)